**ΕΚΠΑΙΔΕΥΤΙΚΕΣ ΕΠΙΣΚΕΨΕΙΣ ΣΧΟΛΕΙΩΝ**

**ΣΤΟ ΤΜΗΜΑ ΙΑΤΡΙΚΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ**

Ολοκληρώθηκαν στο Τμήμα Ιατρικής της Σχολής Επιστημών Υγείας του Πανεπιστήμιου Θεσσαλίας οι εκπαιδευτικές επισκέψεις Σχολείων με μαθητές Γ΄ Λυκείου κατεύθυνσης Υγείας, που πραγματοποιήθηκαν στις 29.01.2025 και 07.02.2025.

Πρόκειται για μια δράση με ευρεία κοινωνική αποδοχή και αναγκαιότητα που τα τελευταία χρόνια έχει γίνει θεσμός. Φέτος το Τμήμα υποδέχθηκε 19 Σχολεία και συνολικά 220 μαθητές. Αναλυτικότερα μας επισκέφτηκαν τα εξής σχολεία: 2ο ΓΕΛ Λάρισας, 4ο ΓΕΛ Λάρισας, 7ο ΓΕΛ Λάρισας, 8ο ΓΕΛ Λάρισας, 11ο ΓΕΛ Λάρισας, 12ο ΓΕΛ Λάρισας, 13ο ΓΕΛ Λάρισας, 14ο ΓΕΛ Λάρισας, ΓΕΛ Νίκαιας, ΓΕΛ Πλατυκάμπου, το Λύκειο των Εκπαιδευτηρίων Ράπτου, 4ο ΓΕΛ Βόλου, 6ο ΓΕΛ Βόλου, 8ο ΓΕΛ Βόλου Μουσικό Λύκειο Βόλου, ΓΕΛ Νέας Αγχιάλου, 4ο Πειραματικό Λύκειο Τρικάλων, 2ο ΓΕΛ Τρικάλων και 5ο ΓΕΛ Τρικάλων.

Το πρόγραμμα περιελάμβανε υποδοχή και καλωσόρισμα των μαθητών και των συνοδών καθηγητών στο Αμφιθέατρο Ιπποκράτης από τον Προέδρο του Τμήματος κ. Θεόφιλο Καραχάλιο, Καθηγητή Ορθοπεδικής και τον Σύμβουλο Εξωστρέφειας του Τμήματος Ιατρικής, κ. Κωνσταντίνο Δήμα, Καθηγητή Φαρμακολογίας, όπου πραγματοποιήθηκε παρουσίαση του Τμήματος Ιατρικής με αναφορά στο πρόγραμμα των προπτυχιακών, των μεταπτυχιακών σπουδών και της έρευνας που διεξάγεται από το Τμήμα καθώς και απαντήσεων στις ερωτήσεις των μαθητών.

Κατόπιν οι μαθητές και οι συνοδοί καθηγητές επισκέφθηκαν τα Εργαστήρια που ήταν προγραμματισμένα να τους υποδεχθούν. Επισκέφθηκαν συνολικά τα Εργαστήρια Ανατομίας, Βιολογίας, Βιοχημείας, Κλινικών Δεξιοτήτων, Παθολογικής Ανατομικής, και Παθολογικού Ελέγχου της Αναπνοής. Επιπρόσθετα πραγματοποιήθηκε ξενάγηση όλων των μαθητών και των συνοδών καθηγητών στη Βιβλιοθήκη της Σχολής Επιστημών Υγείας από το προσωπικό της Βιβλιοθήκης.

Ο Πρόεδρος του Τμήματος Ιατρικής κ. Θεόφιλος Καραχάλιος, Καθηγητής Ορθοπαιδικής, ευχαριστεί θερμά όλους όσοι συνέβαλαν με την ανταπόκρισή τους, το χρόνο τους στην υλοποίηση των εκπαιδευτικών επισκέψεων των Σχολείων και των μαθητών στο Τμήμα Ιατρικής.

Αρχικά, τον Σύμβουλο Εξωστρέφειας του Τμήματος Ιατρικής, κ. Κωνσταντίνο Δήμα, Καθηγητή Φαρμακολογίας, που ανέλαβε το καλωσόρισμα των μαθητών και των συνοδών Καθηγητών και την παρουσίαση του Τμήματος Ιατρικής, στο Αμφιθέατρο «Ιπποκράτης».

Τους Διευθυντές των Εργαστηρίων:

* Ανατομίας, Καθηγητή κ. Αριστείδη Ζιμπή,
* Βιολογίας, Αναπλ. Καθηγήτρια Βαρβάρα Τραχανά,
* Βιοχημείας, Καθηγητή κ. Γεώργιο Σίμο,
* Κλινικών Δεξιοτήτων, Καθηγήτρια κα Ελένη Αρναούτογλου,
* Παθολογικής Ανατομικής, Καθηγήτρια κα Μαρία Ιωάννου
* Παθολογικού Ελέγχου της Αναπνοής, Καθηγητή κ. Κωνσταντίνο Γουργουλιάνη,

τα μέλη ΔΕΠ και το προσωπικό των Εργαστηρίων, που υποδέχθηκαν και παρουσίασαν τις δραστηριότητές τους στους μαθητές των Σχολείων,

το προσωπικό της Βιβλιοθήκης για την ξενάγηση των μαθητών και την παρουσίαση της Βιβλιοθήκης της Σχολής Επιστημών Υγείας,

τη Γραμματεία του Τμήματος για το συντονισμό και την επίβλεψη των επισκέψεων.

Η σημαντική αυτή δράση αυτή συνέβαλε στην εξωστρέφεια, την προβολή και το άνοιγμα του Τμήματος Ιατρικής στην κοινωνία και τους μαθητές προβάλλοντας το υψηλού επιπέδου ακαδημαϊκό του έργο.

Ακολουθεί φωτογραφικό υλικό

Εικόνα που περιέχει ρουχισμός, δημόσια ομιλία, αγορητής, αναλόγιο

Το περιεχόμενο που δημιουργείται από τεχνολογία AI ενδέχεται να είναι εσφαλμένο.

Εικόνα που περιέχει εσωτερικός χώρος, Κοινό, αμφιθέατρο, κτίριο

Το περιεχόμενο που δημιουργείται από τεχνολογία AI ενδέχεται να είναι εσφαλμένο.

Εικόνα που περιέχει ρουχισμός, εσωτερικός χώρος, άτομο, Συνέδριο

Το περιεχόμενο που δημιουργείται από τεχνολογία AI ενδέχεται να είναι εσφαλμένο.Εικόνα που περιέχει εσωτερικός χώρος, Συνέδριο, αίθουσα συνεδριάσεων, Συνεδριακό κέντρο

Το περιεχόμενο που δημιουργείται από τεχνολογία AI ενδέχεται να είναι εσφαλμένο.

Εικόνα που περιέχει εσωτερικός χώρος, έπιπλα, τοίχος, τραπέζι

Το περιεχόμενο που δημιουργείται από τεχνολογία AI ενδέχεται να είναι εσφαλμένο.

Εικόνα που περιέχει εσωτερικός χώρος, Κοινό, ρουχισμός, άτομο

Το περιεχόμενο που δημιουργείται από τεχνολογία AI ενδέχεται να είναι εσφαλμένο.